Centrālās finanšu un līgumu aģentūras sniegtās atbildes uz uzdotajiem jautājumiem
8.3.1.2. pasākuma “Digitālo mācību un metodisko līdzekļu izstrāde”
pirmās atlases kārtas ietvaros.
	Jautājums
	Atbilde

	Vai budžeta pozīcijām - Projekta vadības izmaksas un Projekta īstenošanas personāla izmaksas ir kādi nosacījumi procentuālajai daļai no projekta kopējām izmaksām?
	- Pasākuma 8.3.1.2.ietvaros budžeta pozīcijām – projekta vadības personāla atlīdzības izmaksas un projekta īstenošanas personāla atlīdzības izmaksas nav noteikti procentuālie ierobežojumi. 
Plānojot projekta vadības personāla atlīdzības izmaksas ir jāņem vērā pasākuma MK noteikumu[footnoteRef:1]  26.1.1. apakšpunkta un 28.punkta nosacījumi.
Plānojot projekta īstenošanas personāla atlīdzības izmaksas ir jāņem vērā pasākuma MK noteikumu1 26.1.2. apakšpunkta un 28.punkta nosacījumi.
Vēršam uzmanību, ka no projekta vadības un īstenošanas personāla atlīdzības izmaksu kopsummas, kuras radušās uz darba līguma pamata vai rīkojuma par iecelšanu amatā, var plānot netiešās izmaksas  15% apmērā. Par netiešajām izmaksām finansējuma saņēmējam nav jāiesniedz attaisnojuma dokumenti sadarbības iestādē.
- Pārējo projekta vadības un projekta īstenošanas personāla izmaksu ietvaros:
a) Jaunradītu darba vietu aprīkojuma izmaksām nav noteikts procentuālais ierobežojums, jāievēro pasākuma MK noteikumu1 26.5.apakšpunkta nosacījumi – ierobežojums naudas izteiksmē proporcionāli personāla noslodzei projektā;
b) Projekta vadītāja un projekta īstenošanas personāla ārvalstu komandējumu izmaksām ir noteikts procentuālais ierobežojums – tās nepārsniedz 10% no projekta kopējām attiecināmajām izmaksām. [1:  2018.gada 5.novembra Ministru kabineta noteikumi Nr.677 “Darbības programmas “Izaugsme un nodarbinātība 8.3.1.specifiskā atbalsta mērķa “Attīstīt kompetenču pieejā balstītu vispārējās izglītības saturu” 8.3.1.2.pasākuma “Digitālo mācību un metodisko līdzekļu izstrāde” pirmās projektu iesniegumu atlases kārtas īstenošanas noteikumi”] 


	Zem kādas licences paredzēts publicēt šos mācību materiālus, jeb kam piederēs autortiesības uz izveidotajiem materiāliem? Vai jebkurš tālāk tos drīkstēs mainīt un pilnveidot pēc saviem ieskaitēm?
	Autortiesības piederēs digitālo mācību un metodisko līdzekļu izstrādātājiem, attiecīgi tos mainīt vai pārveidot varēs pats izstrādātājs, vienlaikus,  jāievēro, ka projekta pēcuzraudzības posmā (3 gadus pēc projekta pabeigšanas) finansējuma saņēmējam būs jānodrošina digitālā mācību un metodiskā līdzekļa funkcionalitāte, pieejamība un kvalitāte, tostarp, atbilstība valsts pirmsskolas izglītības vadlīnijām[footnoteRef:2] un/vai valsts pamatizglītības standartam[footnoteRef:3].
Vēršam uzmanību, ka projekta iesniedzējam ir pienākums ievērot Autortiesību likumu[footnoteRef:4] , tādējādi,  projektā kā attiecināmas izmaksas var plānot autoratlīdzības izmaksas, gadījumā, ja nepieciešams noslēgt autoratlīdzības līgumus, lai nodrošinātu digitālā mācību un metodiskā līdzekļa satura izstrādi/ adaptāciju vai digitalizāciju. 
Vairāk informācijas par autortiesībām pieejama arī atlases nolikuma 7.pielikumā “Ieteikumi Digitālo mācību līdzekļu un resursu izstrādei un novērtēšanai”. [2:  2018. gada 21. novembra Ministru kabineta noteikumi Nr. 716 "Noteikumi par valsts pirmsskolas izglītības vadlīnijām un pirmsskolas izglītības programmu paraugiem"]  [3:  2018. gada 27. novembra Ministru kabineta noteikumi Nr. 747 "Noteikumi par valsts pamatizglītības standartu un pamatizglītības programmu paraugiem"]  [4:  2000.gada 6.aprīļa likums “Autortiesību likums”] 


	Vai programmas ietvaros var izstrādāt digitālos mācību un metodiskos līdzekļus interešu izglītībai? Piemēram, elektronikas un programmēšanas pulciņš.
	Elektronika un programmēšana atbilst jaunajam pamatizglītības mācību saturam atbilstoši 2018.gada 27.novembra Ministru kabineta noteikumiem Nr.747  ”Noteikumi par valsts pamatizglītības standartu un pamatizglītības programmu paraugiem”, kas stāsies spēkā 2020.gada 1.septembrī, proti, ir saistīta ar vienu no pamatizglītības pakāpes mācību jomām.

Vienlaikus, atbilstoši pasākuma MK noteikumiem1, projekts ir jāīsteno ar vismaz 2 sadarbības partneriem – izglītības iestādēm, tostarp, digitālā mācību un metodiskā līdzekļa aprobācijā iesaistot vismaz 30 attiecīgās mērķa grupas izglītojamos un vienu vai vairākus atbilstošo mācību priekšmetu pedagogus no sadarbības partneru izglītības iestādēm. Tas nozīmē, jaunizstrādāto digitālo mācību līdzekli „jāizmēģina” reālajā mācību procesā, kas paredz tā integrēšanu attiecīgā priekšmeta apguvē. Aprobācija jāīsteno un aprobācijas ziņojums jāsagatavo atbilstoši pasākuma MK noteikumu1 24.punktā noteiktajam. Projektā var plānot izmaksas aprobācijā iesaistītajiem pedagogiem par aprobācijas ziņojuma sagatavošanu. Nevar plānot atlīdzības izmaksas par kontaktstundu vadīšanu, jo tiek segtas no valsts budžeta. 

Tādējādi, iesniedzot projektu, primāri jāpamato, ka šis digitālais mācību un metodiskais līdzeklis atbildīs jaunajam mācību saturam (vienam vai vairākiem pamatizglītības standartā attiecīgajai mācību jomai vai caurviju prasmei noteiktajiem sasniedzamajiem rezultātiem) un kā tiks veicināta tā ieviešana attiecīgajā izglītības pakāpē (piemēram, kurā mācību priekšmeta apguves procesā tiks integrēts), kā arī jāpamato konkrētā digitālā mācību un metodiskā līdzekļa izstrādes nepieciešamība, kas balstīta uz mērķa grupas (pedagogi, izglītojamie) vajadzību analīzi. Vienlaikus projekta iesnieguma vērtēšanai tiks izmantoti projektu iesniegumu vērtēšanas kritēriji, ar kuriem lūdzam iepazīties, lai izvērtētu savas idejas atbilstību citiem nosacījumiem.
Pēc projekta pabeigšanas šo digitālo mācību un metodisko līdzekli varēs izmantot interešu izglītībā, kas jau būs digitālā mācību un metodiskā līdzekļa sekundārais mērķis. 

Papildus šim, vēršam uzmanību, ka saskaņā ar pasākuma MK noteikumu1 34.punktu finansējuma saņēmējs nodrošina izstrādāto vai adaptēto digitālo mācību un metodisko līdzekļu ilgtspēju vismaz trīs gadus pēc projekta pabeigšanas, nodrošinot to pieejamību un funkcionalitāti. Savukārt, 40.punkts nosaka, ka pēc digitālā mācību un metodiskā līdzekļa izstrādes vai adaptācijas finansējuma saņēmējs iesniedz Valsts izglītības satura centrā informāciju par izstrādāto vai adaptēto digitālo mācību un metodisko līdzekli, tai skaitā tiešsaistes adresi, kur digitālais mācību un metodiskais līdzeklis ir pieejams, tālākai publiskošanai digitālo mācību resursu krātuvē. Proti, trīs gadus pēc projekta pabeigšanas digitālais mācību līdzeklis ir pieejams izmantošanai (atbilstoši finansējuma saņēmēja noteiktajiem nosacījumiem), lai veicinātu jaunā mācību satura ieviešanu, kā arī tas funkcionē tādā kvalitātē, kas tika nodrošināta par saņemtajiem Eiropas Sociālā fonda līdzekļiem. Valsts izglītības satura centra mācību krātuvē jābūt pieejamai informācijai par šo līdzekli, tostarp, projektu ieviešanas uzraugošā institūcija var pārliecināties par minēto nosacījumu izpildi (pieejamība un funkcionalitāte).

	
	

	
	

	
	

	
	

	
	

	
	

	
	

	
	

	
	

	
	

	Vai Eiropas Sociālā fonda un privātā līdzfinansējuma procentuālajam sadalījumam jābūt precīzi 70% un 30%? Vai var plānot privāto līdzfinansējumu lielākā apmērā (piemēram 35%), tādējādi samazinot Eiropas Sociālā fonda atbalsta intensitāti (65%)?
	Nē, pasākuma MK noteikumi1 nosaka, ka Eiropas Sociālā fonda atbalsta intensitāte ir nemainīga - 70% apmērā no projekta kopējām attiecināmajām izmaksām, attiecīgi, arī privātā līdzfinansējuma intensitāte var būt 30%.
Pasākuma MK noteikumu1 11.punktā ietvertais regulējums nosaka, ka Eiropas Sociālā fonda finansējuma intensitāte ir 70%, savukārt privātais līdzfinansējums ir vismaz 30%, kur "vismaz" attiecināms uz gadījumiem, kad projekta kopējās izmaksas precīzi nedalās 70% un 30% un nepieciešams par 0,01 euro palielināt privāto līdzfinansējumu, tādējādi nodrošinot, ka Eiropas Sociālā fonda atbalsta intensitāte nepārsniedz 70%.

	Vai biedrības var iesaistīties projekta īstenošanā?
	Pasākumi MK noteikumu1 13.punktā noteikts, ka projekta iesniedzējs var būt tikai Uzņēmumu komercreģistrā reģistrēts komersants, savukārt 15.punktā noteikts, ka projektu īsteno ar vismaz 2 sadarbības partneriem - izglītības iestādēm. Tādējādi, biedrības var iesaistīties projektā, sniedzot pakalpojumus komersantiem, noslēdzot attiecīgu līgumu.

	Vai projekta iesniedzējs var piesaistīt apakšuzņēmēju, noslēdzot līgumu?
	Atbilstoši pasākuma MK noteikumu1 26.punkta apakšpunktos noteiktajam, projekta iesniedzējs var slēgt uzņēmuma/ pakalpojumu līgumus, lai nodrošinātu ekspertu, speciālistu vai konsultantu piesaisti, kas nepieciešami digitālā līdzekļa satura izstrādei, satura un valodas adaptācijai mērķa grupas lietotājiem (arī ārvalstu ekspertu un konsultantu piesaiste) un tehnisko risinājumu izstrādei vai digitalizācijai, kā arī recenzentu piesaistei. Var slēgt arī pakalpojumu līgumus par tehniskā aprīkojuma nomu, kas tieši nepieciešams digitālā mācību un metodiskā līdzekļa izstrādei un/vai adaptācijai, kā arī par izglītojoša semināra organizēšanu aprobācijā iesaistītajiem pedagogiem un autoratlīdzības līgumus.
Sadarbības partneriem (izglītības iestādēm) ir attiecināmas izmaksas par tehniskā aprīkojuma nomu, kas nepieciešams digitālā līdzekļa aprobācijai izglītības iestādēs.
Attiecīgi, var slēgt atsevišķus uzņēmuma/ pakalpojuma līgumus, lai nodrošinātu projektā plānoto darbību īstenošanu, bet nevar nodot visa projekta izpildi apakšuzņēmējam.

	Kā tiek novērtēti ar punktiem kvalitātes kritēriji Nr.3.1.-3.4.?
	Kvalitātes kritērijus Nr.3.1.- Nr.3.4. vērtē vismaz 2 neatkarīgi eksperti atbilstoši projektu iesniegumu kritēriju piemērošanas metodikā ietvertajam skaidrojumam atbilstības noteikšanai katrā kritērijā. Pēc ekspertu vērtējumu saņemšanas, tiek aprēķināts vidējais aritmētiskais vērtējums katrā kritērijā. Ja kādā no kritērijiem Nr.3.1., 3.2., 3.3. un 3.4. vidējais vērtējums ir mazāks kā 3,5, projekta iesniegums tiek noraidīts.

	Vai jaunuzņēmumi (start-up) var iesniegt projektu iesniegumus? Un vai pieredzējušiem uzņēmumiem atlasē ir priekšrocības?
	Projektu iesniegumus var iesniegt arī jaunuzņēmumi. Programma neparedz ierobežojums vai pieredzes prasības uzņēmumiem. 
Priekšrocība pieredzējušiem uzņēmiem ir tikai tādā gadījumā, ja tie ir ieguvuši Padziļinātās sadarbības programmas dalībnieka statusu, proti, atbilstoši projektu iesniegumu vērtēšanas kritērijiem, kvalitātes kritērijā  Nr.3.5. var saņemt papildu punktu (kritērija svars - 5%).
Ar kritērijiem Padziļinātās saddarbības programmas dalībnieka statusa iegūšanai un tā priekšrocībām var iepazīties, kā arī dalībnieku reģistru aplūkot Valsts ieņēmumu dienesta tīmekļa vietnē šeit.

	Kā notiks gala rezultāta novērtēšana un apņemšanās izpilde no komersanta puses?
	Digitālā mācību un metodiskā līdzekļa novērtēšana tiks veikta sekojoši:
1) Tiks pārbaudīts vai pasākuma MK noteikumu1 20.1.3. un 20.2.3. apakšpunktos noteikto atbalstāmo darbību ietvaros, atzinumu par digitālo līdzekli būs snieguši divi recenzenti, tostarp, vai recenzentu kvalifikācija un pieredzes prasības atbilst pasākuma MK noteikumos1 noteiktajam:
a) vienam no recenzentiem ir vismaz maģistra grāds un zinātniskās darbības pieredze atbilstošā zinātnes jomā,
b) otram recenzentam ir vismaz:
-  Pieredze pedagoģiskajā darbā izglītības iestādē vismaz 2 gadi pēdējo piecu gadu laikā, skaitot no projekta iesnieguma iesniegšanas termiņa beigām, kas ir noteikts projektu iesniegumu atlases kārtas nolikumā
vai
- pieredze valsts vispārējās izglītības satura izstrādē vai tam atbilstošā mācību un metodisko līdzekļu izstrādē vai izvērtēšanā pēdējo 5 gadu laikā, skaitot no projekta iesnieguma iesniegšanas termiņa beigām.
Ja projektā plānots izstrādāt vai adaptēt digitālo līdzekli izglītojamiem ar speciālām vajadzībām, tad recenzentam ir jābūt pieredzei mācību satura un mācību līdzekļa satura izstrādē speciālās izglītības jomā.
2) Tiks pārbaudīts vai recenzentu atzinumos norādītie ieteikumi pilnveidojumiem ir ņemti vērā;
3) Tiks pārbaudīts vai digitālā līdzekļa aprobācija izglītības iestādēs ir veikta atbilstoši pasākuma MK noteikumu1 24.punktā noteiktajam un vai digitālais līdzeklis ir pilnveidots atbilstoši aprobācijas ziņojumos ietvertajiem ieteikumiem;
4) Tiks pārbaudīts vai Valsts izglītības satura centram ir sniegta informācija par tiešsaistes adresi, kur izstrādātais digitālais līdzeklis ir pieejams, tālākai publiskošanai digitālo resursu krātuvē, kā arī, vai digitālais līdzeklis ir pieejams norādītajā tiešsaistes adresē.

!!! Vēršam uzmanību, ka saskaņā ar pasākuma MK noteikumu1 34.punktu finansējuma saņēmējs nodrošina izstrādāto vai adaptēto digitālo mācību un metodisko līdzekļu ilgtspēju vismaz trīs gadus pēc projekta pabeigšanas, nodrošinot to pieejamību un funkcionalitāti, ko projekta iesniedzējs apliecina projekta iesnieguma 6.1.punktā "Aprakstīt, kā tiks nodrošināta projektā sasniegto rezultātu uzturēšana pēc projekta pabeigšanas".

Finansējuma saņēmējam jāņem vērā:
- ja pēc projekta īstenošanas beigām publiskā telpā izskanēs neapmierinātība ar izstrādāto digitālo līdzekli, vai arī tiks saņemta sūdzība izglītības politikas ieviešanā vai ES fondu ieviešanā iesaistītajās iestādēs, sadarbības iestāde vērsīsies pie finansējuma saņēmēja ar lūgumu skaidrot radušos situāciju. Vienlaikus sadarbības iestāde informēs atbildīgo iestādi un VISC, ja problēmas risināšanā būs nepieciešama satura eksperta piesaiste. Izvērtējot katru gadījumu atsevišķi, sadarbības iestāde vienosies ar finansējuma saņēmēju par neatbilstības novēršanas termiņu, ja attiecināms; 
- ja valsts pirmsskolas izglītības vadlīnijās3 vai valsts pamatizglītības standartā4 tiks veikti grozījumi, Izglītības un zinātnes ministrija kā atbildīgā iestāde sadarbībā ar VISC izvērtēs attiecīgo grozījumu potenciālo ietekmi uz izstrādātajiem digitālajiem līdzekļiem un informēs par to sadarbības iestādi. Ja Izglītības un zinātnes ministrija kā atbildīgā iestāde vai VISC uzskatīs, ka grozījumiem ir ietekme uz izstrādāto digitālo mācību līdzekli un izmaiņas var radīt potenciālu neatbilstību risku, tad tās aicinās sadarbības iestādi informēt finansējuma saņēmēju par potenciālo neatbilstību un  lūgt izvērtēt digitālo līdzekli, lai pamatotu digitālā līdzekļa atbilstību normatīvo aktu grozījumiem. Finansējuma saņēmējam būs jāsniedz skaidrojums par digitālā līdzekļa atbilstību, un jānorāda darbības un termiņš, kad neatbilstība tiks novērsta, ja tā tiks konstatēta.  Sadarbības iestāde sadarbībā ar atbildīgo iestādi un VISC izvērtēs skaidrojumu, piesaistot satura ekspertu, ja nepieciešams. Izvērtējot katru gadījumu atsevišķi, sadarbības iestāde vienosies ar finansējuma saņēmēju par neatbilstības novēršanas termiņu, ja attiecināms.

	
	

	Minēt kādu reālu digitālā līdzekļa piemēru, kas skaitās "interaktīvs"?
	Projektu iesniegumu atlases nolikuma 6.pielikuma “Rekomendācijas digitālo mācību un metodisko līdzekļu izstrādei vai adaptācijai jaunā mācību satura ieviešanai” 8.-9.lpp. un 7.pielikuma "Ieteikumi Digitālo mācību līdzekļu un resursu izstrādei un novērtēšanai" 9.-10.lpp. ir sniegts digitālo līdzekļu interaktivitātes skaidrojums, tostarp minot,  kādi ir digitālie mācību līdzekļi bez interaktivitātes vai ar vāju interaktivitāti, kādi ir ar ierobežotas iesaistes interaktivitāti un kādi ar iesaistošu interaktivitāti.

	Vai ir iespējams informēt satura izstrādātājus par pieejamajiem tehniskajiem risinājumiem?
	Izskatīsim šādu iespēju, gatavojot nākamā semināra saturu/programmu.

	Vai projekta ietvaros var izstrādāt digitālos līdzekļus, kas ne tieši ietilpst metodisko mācību līdzekļu sarakstā, bet gan atvieglo pasniedzēju darbu un informācijas apmaiņu starp skolēnu un skolotāju/pedagogu?
	Nē, šādu digitālo līdzekļu izstrāde specifiskā atbalsta mērķa pasākuma 8.3.1.2. projekta ietvaros nav atbalstāma.
Vēršam uzmanību, ka atbilstoši pasākuma MK noteikumu1 2.2.apakšpunktam, digitālais mācību un metodiskais līdzeklis ir no jauna izstrādāts vai adaptēts elektroniskajā vidē izmantojams interaktīvs mācību un metodiskais līdzeklis, kurā iekļauts viena vai vairāku valsts pirmsskolas izglītības vadlīnijās3 vai valsts pamatizglītības standartā4 noteikto mācību mērķu un sasniedzamo rezultātu īstenošanai atbilstošs saturs, un tas ir iesaistoši interaktīvs un ietver metodiskos ieteikumus pedagogam tā izmantošanai.

	Kas ir zaļais iepirkums?
	Zaļā iepirkuma veicināšanas mērķis ir samazināt publiskajos iepirkumos iegādāto preču, pakalpojumu un būvdarbu ietekmi uz vidi visā to aprites ciklā, vienlaikus sekmējot videi draudzīgu preču un pakalpojumu tirgus attīstību un vietējās ekonomikas konkurētspējas paaugstināšanu.

Atbilstoši 2017.gada 20.jūnija MK noteikumu Nr.353 “Prasības zaļajam publiskajam iepirkumam un to piemērošanas kārtība” 1.2.apakšpunktā noteiktajam, noteikumu 1.pielikumā noteiktas zaļā iepirkuma prasības un kritēriji, kurus izmanto to preču un pakalpojumu publiskajā iepirkumā, kam zaļais iepirkums piemērojams obligāti, t.i., biroja papīra, drukas iekārtu, datortehnikas un informācijas un komunikācijas tehnoloģiju infrastruktūras, pārtikas un ēdināšanas pakalpojumiem, tīrīšanas līdzekļiem un pakalpojumiem, iekštelpu apgaismojumam, ielu apgaismojumam un satiksmes signāliem.
Gadījumā, ja projekta ietvaros paredzamās darbības ietver tādas darbības, kam zaļais iepirkums piemērojams obligāti, projekta īstenošanas gaitā projekta iesniedzējam ir pienākums nodrošināt zaļā iepirkuma prasību ievērošanu.
Plašāka informācija par horizontālo principu  "Ilgtspējīga attīstība", tostarp zaļo iepirkumu  vai zaļo publisko iepirkumu pieejama šeit: http://www.varam.gov.lv/lat/fondi/kohez/2014_2020/?doc=25726 

	1. Vai mūzika ir atbalstāmā mācību joma pirmsskolā, iesniedzot pieteikumu digitālu mācību līdzekļu izstrādei?

2. Vai par digitālu mācību līdzekli pirmsskolā tiek uzskatītas fiziskas kartītes vai figūriņas, kurās integrēts čips ar piesaistītu saturu. Attiecīgi šo kartīti vai figūriņu novietojot uz digitālas skaņas atskaņošanas iekārtas, tā atskaņo piesaistīto saturu. Tādējādi bērni var interaktīvi lietot fiziskas kartītes vai rotaļlietas, klausoties digitālu saturu, neizmantojot ekrānu, kas pirmsskolas vecumā ir būtiski kreativitātes un uzmanības noturēšanas attīstībai.
	1. Mūzika ir atbalstāmā mācību joma pirmsskolā, kas tiks apgūta sociālās un pilsoniskās mācību jomas ietvaros atbilstoši valsts pirmsskolas izglītības vadlīnijām3.
 
Atlases nolikuma 6.pielikumā “Rekomendācijas digitālo mācību un metodisko līdzekļu izstrādei vai adaptācijai jaunā mācību satura ieviešanai” ir norādītas trīs ieteicamās mācību jomas pirmsskolā (valodu, matemātikas, veselības un fiziskās aktivitātes), kuru apguvei būtu nepieciešams izstrādāt digitālos mācību un metodiskos līdzekļus, tomēr, netiek noteikti ierobežojumi digitālo mācību un metodisko līdzekļu izstrādei pārējās mācību jomās.

2. Saskaņā ar pasākuma MK noteikumu1  2.2.apakšpunktu digitālais mācību un metodiskais līdzeklis ir no jauna izstrādāts vai adaptēts elektroniskajā vidē izmantojams interaktīvs mācību un metodiskais līdzeklis, kurā iekļauts viena vai vairāku valsts pirmsskolas izglītības vadlīnijās3 vai valsts pamatizglītības standartā4 noteikto mācību mērķu un sasniedzamo rezultātu īstenošanai atbilstošs saturs. Noteikumu izpratnē digitālais mācību un metodiskais līdzeklis ir iesaistoši interaktīvs un ietver metodiskos ieteikumus pedagogam tā izmantošanai. 
Kartītes vai figūriņas ar čipu, kam piesaistīts digitalizēts mācību saturs, var tikt uzskatītas par digitālo mācību un metodisko līdzekli, ja tajā iekļautais mācību saturs atbilst valsts pirmsskolas izglītības vadlīnijās3 vai valsts pamatizglītības standartā4 noteikto mērķu un sasniedzamo rezultātu īstenošanai, un ja tas ir iesaistoši interaktīvs (lietotājs var līdzdarboties, ietekmēt, vadīt mācību procesu, t.sk. novērtēt mācību sniegumu). 

	Vai viens komersants var iesniegt vairākus pieteikumus?
	Jā, viens komersants var iesniegt vairākus projektu iesniegumus, ievērojot visiem projektu iesniegumiem kopā maksimālo pieejamo de minimis atbalsta apmēru – 200 000,- euro, ja triju fiskālo gadu periodā (2017., 2018., 2019.), komersants nav saņēmis nekādu de minimis atbalstu.

	Vai projekta komandā iekļautie speciālisti drīkst būt iesaistīti jaunā izglītības satura veidošanā?
	Jā, projekta komandā iekļautie speciālisti drīkst būt iesaistīti jaunā izglītības satura veidošanā.

Vēršam uzmanību, ka projekta satura un tehnisko risinājumu izstrādē piesaistītie eksperti un speciālisti, nevar tikt iesaistīti aprobācijas īstenošanā, recenzēt izstrādāto digitālo mācību un metodisko līdzekli, kā arī nevarēs tikt piesaistīti kā vērtēšanas eksperti.

	Vai platformā digitālais mācību un metodiskais līdzeklis var tikt ievietots arī citās valodās? Vai platformā var ievietot reklāmas?
	Platformas izveides, uzturēšanas vai cita veida izmaksas nav atbalstāmas projekta ietvaros, atbalsts tiek sniegts digitālo mācību un metodisko līdzekļu izstrādei, kas tiks ievietoti, piemēram, finansējuma saņēmēja jau izveidotajā platformā, līdz ar to, platformas veids vai citas opcijas (tostarp valodas izvēlnes, reklāmas) ir komersanta privātā izvēle.

	Vai projekta budžeta attiecināmajās izmaksās var plānot telpu nomas izmaksas projekta īstenošanas personāla darba vietu izvietošanai?
	Projekta īstenošanas personāla izvietošanai nepieciešamo telpu nomas izmaksas var segt no projekta netiešajām attiecināmajām izmaksām, kas tiek plānotas projekta iesnieguma 3.pielikuma “Projekta budžeta kopsavilkums” izmaksu pozīcijā Nr.1.1. un sastāda 15% no projekta vadības un īstenošanas personāla (kas piesaistīts uz darba līguma pamata) atlīdzības izmaksu kopsummas.

	1) Kā jāveic aprobācija?
2) Vai no katras klašu grupas un katra mācību priekšmeta ietvaros būtu jāiesaista vismaz 30 izglītojamie un attiecīgi vismaz divi pedagogi?
3) Cik ilgu laiku būtu jāvelta aprobācijai katra mācību priekšmeta vai katras klašu grupas ietvaros?
	1) Digitālo mācību un metodisko līdzekli (turpmāk - DMML) aprobē visās mācību jomās un vecuma grupās (klasēs), kurām tas ir paredzēts. Aprobācijas mērķis ir iegūt vērtējumu no tiešajiem lietotājiem par izstrādāto DMML. Pēc aprobācijas norises finansējuma saņēmējs var pilnveidot DMML.
2)Saskaņā ar pasākuma MK noteikumu1 15.punktu finansējuma saņēmējs projektu īsteno ar vismaz diviem sadarbības partneriem – izglītības iestādēm. Kopā visās izglītības iestādēs, kas piedalās projekta īstenošanā kā sadarbības partneri, iesaista vismaz 30 attiecīgās mērķa grupas izglītojamos. 
Līdz ar to, ja projekta ietvaros tiek izstrādāti vairāki DMML, tad katra DMML aprobācijai jāiesaista vismaz 30 izglītojamos no katras klašu grupas, kas apgūst attiecīgo mācību priekšmetu. Izglītojamie var būt no dažādām iestādēm. Pedagogu skaits uz visām sadarbības iestādēm ir vismaz divi, vienlaikus viens un tas pats pedagogs var vadīt mācību priekšmetu dažādās klasēs un pat skolās, līdz ar to pedagogu skaits katra DMML aprobācijai ir vismaz viens.
3) Aprobācijas procesa garumu un veidu projekta iesniedzējs nosaka balstoties uz izstrādātā DMML apjoma, specifikas un citiem parametriem un pamato projekta iesniegumā. Vienlaikus tiek ievērots projekta īstenošanas laiks – līdz 24 mēnešiem no līguma noslēgšanas.

	Vai izstrādāto DMML var ievietot platformā pārdošanai pirms projekta pabeigšanas?
	Šeit iespējami divi varianti, piemēram:
- ja tiks izstrādāts viens digitālais mācību un metodiskais līdzeklis viena projekta ietvaros, tad komersants var tirgot to no dienas, kad ir iesniegts noslēguma maksājums. Vai nu uzsākt tirgošanu vēl vēlāk;
- ja tiek izstrādāti vairāki digitālie mācību līdzekļi viena projekta ietvaros un tie tiek pabeigti dažādos laikos, pabeigtā mācību līdzekļa tirgošanu var uzsākt jau projekta īstenošanas laikā, savukārt citu digitālo līdzekļu izstrāde turpinās. Šajā gadījuma galvenie nosacījumi būtu recenzenta ziņojums un aprobācijas ziņojums tieši par pabeigto digitālo līdzekli. Jāņem vērā, ka pēc ievietošanas VISC krātuvē, pilnveidojumi par projekta līdzekļiem pabeigtajam digitālajam līdzeklim nebūs pieļaujami.

	Vai var noteikt maksu par digitālo līdzekļu izmantošanu? vai ir kādi ierobežojumi?
Izpildītājām ir jānodod visi materiāli digitālo materiālu krātuvē - vai tas nozīmē, ka visi radītie digitālie produkti projekta ietvaros, tiek nodoti digitālo resursu krātuvē un kā tie tik izmantoti pēc projekta īstenošanās 3 gadu laikā/pēc 3 gadiem? Kam ir pieeja šiem materiāliem?
	Jā, par digitālo līdzekļu izmantošanu var noteikt maksu, tie ir komersanta nosacījumi – bezmaksas pieeja vai maksas, un kāda maksa. Projekta iesniedzējs apraksta projekta iesniegumā vai plāno nodrošināt bezmaksas piekļuvi, vai noteikt maksu par DMML.
VISC digitālo resursu krātuvē tiks izvietota adrese, kur izstrādātie DMML ir pieejami, kā arī jābūt pieejamam aprakstam par DMML. 

	Vai eksperts, kas rada digitālā mācību un metodiskā līdzekļa saturu var būt tikai viens?
	Jā, var būt tikai viens eksperts - vadošais satura izstrādes speciālists, kam jāatbilst pasākuma MK noteikumu1 22.punktā noteiktajām prasībām. Vienlaikus, projektu iesniedzēji var piesaistīt vairākus satura izstrādes speciālistus. Satura izstrādes speciālistiem prasības definē projekta iesniedzējs.

	Ja projekts tiek atbalstīts un tiek piešķirts finansējums, projekta īstenošanas laikā ir paredzētas starpposma atskaites vai tikai gala rezultāts?
	Par starpposma atskaitēm nosacīti var uzskatīt:
- Recenzentu atzinumus;
- Aprobācijas ziņojumu/-us.

	Vai ir paredzēts/pastāv iespēja, ka finansējums tiks piešķirts diviem saturiski līdzīgiem projektiem?
	Jā, šāda iespēja pastāv, ja abi saturiski līdzīgie projekti tiks novērtēti virs sliekšņa ekspertu vērtējumā un būs pieejams finansējums.

	Projekta recenzēšana pirms aprobācijas- pašiem ir jāatrod un jāiesaista recenzenti?     
	Jā, tas ir jādara pašiem. Recenzenti nevar būt iesaistīti DMML izstrādē un nevarēs iesaistīties DMML aprobācijā, kā arī vērtēšanā.
Recenzentiem jāatbilst pasākuma MK noteikumu1 23.punktā noteiktajam.
Recenzenti jāpiesaista uz pakalpojuma/ uzņēmuma līguma pamata.

	Kāda pieejamība būs saturam Latvijas skolām? Piemēram vai skola kas nevēlas izmantot digitālo saturu drīkstēs ignorēt to? 
	Skolas izstrādātos DMML izmantos pēc izvēles.

	kāds ir viena projekta maksimālais budžets?
	Viena projekta maksimālais pieļaujamos budžets ir 285 714,29 euro, tai skaitā:
- 200 000,00 euro ESF finansējums;
- 85 714,29 euro privātais līdzfinansējums.
Jāņem vērā, ka ESF finansējums sastāda precīzi 70% un privātais līdzfinansējums 30% no projekta kopējām attiecināmajām izmaksām.

	Kā nodrošināma vadošā satura izstrādes eksperta piesaiste gadījumā, ja tiek izstrādāta digitālo mācību un metodisko līdzekļu kopa, kurā ietverti dažādu mācību jomu digitālie mācību līdzekļi?
	Gadījumā, ja tiek izstrādāta DMML kopa, kurā ietveri dažādu mācību jomu DMML, tad vadošais satura izstrādes eksperts jāpiesaista katras mācību jomas DMML izstrādei, ievērojot pasākuma MK noteikumu1 22.punktā noteiktās prasības, attiecīgi, projekta iesniegumam jāpievieno katra vadošā satura izstrādes eksperta CV.

	Vai mācību priekšmetu programmu paraugu (turpmāk – programmu paraugi) neesamība šobrīd varētu ietekmēt DML plānošanu, projektu iesniegumu sagatavošanu?
	Skaidrojam, ka ņemot vērā, ka 8.3.1.2. ietvaros nav izvirzīta prasība, ka DMML jānodrošina visu (turklāt pēctecīgi) standartā definēto skolēnam plānoto sasniedzamo rezultātu apguve, tad programmu paraugu publicēšanas laiks nekādā veidā neietekmē projektu iesniegumu izstrādi. Programmu paraugi ir vērtējama kā noderīga papildinformācija un to publiskošanas termiņš atbilstoši MK 27.11.2019. protokollēmuma 38.paragrāfā noteiktajam ir 2019.gada 1.septembris (šobrīd plānots jūnijā).
Papildus skaidrojam, programmu paraugi ir instruments, kas detalizēti atsedz pamatizglītības standartā3 3 gadu periodā (pirmsskolas vadlīnijās2 – tikai pirmsskolas izglītības pakāpes nobeigumā) definēto sasniedzamo rezultātu apguvi pēctecībā (pa klasēm un mācību gada laikā). Ap lielajām idejām tiek veidoti temati, sasniedzamie rezultāti tiek “saskaldīti” sīkāk utt. Standartā definētais ir sasniedzams dažādos veidos un programmu paraugi, ko izstrādā VISC, ir PARAUGI, kas nekādi neierobežo potenciālos DMML izstrādātājus veidot savu piedāvājumu, arī ja kāds ir paredzējis izstrādāt vai adaptēt apjomīgu DMML vienā vai vairākās mācību jomās veselam posmam. 

	Kādi ir projekta iesniegšanas veidi?
	Projektu iesniegumus var iesniegt tikai un vienīgi Kohēzijas politikas fondu vadības sistēmā (KP VIS).
Instrukcija kā kļūt par KP VIS e-vides lietotāju pieejama šeit.
https://cfla.gov.lv/lv/par-mums/pakalpojumi 
Vēršam uzmanību, ka projekta iesniegumu var iesniegt persona, kam piešķirtas A tiesības.

	Vai tiks apstiprināts projekta iesniegums ar ESF finansējumu 200 000,- euro apmērā, ja 2019.gadā komersantam ir pieejami 150 000,- euro, kas var tikt piešķirti kā de minimis atbalsts, bet 2020.gadā atbrīvosies vēl nepieciešamie 50 000,- euro?
	Sadarbības iestāde var apstiprināt projekta iesniegumu tikai par tādu ESF finansējumu, kas attiecīgajā gadā var tikt piešķirts kā de minimis atbalsts, proti, dotajā gadījumā ar 150 000,- euro kā ESF finansējumu plus 30% kā privāto līdzfinansējumu.

Sadarbības iestāde noraida SAM 8.3.1.2. projektu iesniegumus, ja uz projekta apstiprināšanas brīdi nav pieļaujams piešķirt de minimis atbalstu projekta iesniegumā plānotajā apmērā, jo tādējādi tiktu pārsniegts Komisijas Regulā (ES) Nr.1407/2013 noteiktais robežlielums (200 000,- euro triju fiskālo gadu laikā).

	Cik recenzentus nepieciešams piesaistīt, ja tiek izstrādāta DMML kopa, kurā iekļauti DMML visām 7 mācību jomām?
	Ja DMML tiek izstrādāti visām mācību jomām (t.i. 7 mācību jomas), nav nepieciešami 14 recenzenti, bet 14 recenzijas (viens recenzents var veikt viena vai vairāku DMML recenzēšanu, ja šī recenzenta kvalifikācija un pieredze atbilst attiecīgā DMML recenzēšanai). Atbilstoši 8.3.1.2.pasākuma MK noteikumu 23.punktā noteiktajām prasībām vienam recenzentam jābūt ar maģistra grādu un zinātniskās darbības pieredzi DMML mācību saturam atbilstošā zinātnes jomā, otram recenzentam – ar pieredzi pedagoģiskajā darbā izglītības iestādē vismaz divi gadi pēdējo piecu gadu laikā (..) vai pieredzi valsts vispārējās izglītības satura izstrādē vai tam atbilstošā mācību un metodisko līdzekļu satura izstrādē vai izvērtēšanā pēdējo piecu gadu laikā (..). Lai nodrošinātu praksē balstītu DMML vērtējumu, vēlams, lai otrā recenzenta darba pieredze būtu saistīta ar DMML iekļauto mācību saturu. 

CFLA mājas lapā ir publicēts fails  Mācību jomas un zinātnes nozares kontekstā ar prasībām recenzentam un projektu iesniegumu vērtēšanas ekspertam, kur var redzēt kādā nozarē pirmajam recenzentam jābūt maģistra grādam recenzējot attiecīgo DMML.



